પલકે તેને ઈશારો કરી કહયું, રોડની સાઇડ પર આવ એમ કહી પલકે કારને ટ્રાફિકમાથી સામેની બાજુ લીધી. સામેની બાજુએ કારને ઉભી રહેતા જોઇ અવનીના ચહેરા પર સ્મિત રેલાઈ ગયું. ખાતરી થઈ ગઈ આજે આ મેડમ મારા ગુલાબો ખરીદી લેશે.ખુશ થતાં એ બાજુ દોડી. તેને ટ્રાફિકમાં આ રીતે દોડતી જોઈ તેના દોસ્ત બૂમો પાડવા લાગ્યા, “અવની, કયાં જાય છે? થોભ, નહીતર અકસ્માત થઈ જશે.” અવની કયાં કોઇનું સાંભળવા થોભવાની હતી? તેને તો આજે બધા ગુલાબો વેચાઈ રહ્યાં છે એની ખુશી હતી. દોડતી પલક પાસે પહોંચી બોલી, “મેડમ તમારે કેટલા ફૂલો જોઈશે?”